**"Кыргыз Республикасынын Министрлер Кабинетинин 2021-жылдын 17-майындагы №7 "Убактылуу сырткы башкаруучуну дайындоонун тартибин бекитүү жөнүндө" токтомуна өзгөртүүлөрдү киргизүү тууралуу" Кыргыз Республикасынын Министрлер Кабинетинин токтомунун долбооруна карата**

**САЛЫШТЫРМА ТАБЛИЦА**

|  |  |
| --- | --- |
| **Колдонуудагы редакция** | **Сунушталган редакция** |
| Кыргыз Республикасынын Министрлер Кабинетинин токтому  Убактылуу сырткы башкаруучуну дайындоонун  тартибин бекитүү жөнүндө | Кыргыз Республикасынын Министрлер Кабинетинин токтому  Убактылуу сырткы башкаруучуну дайындоонун жана анын ишинин тартибин бекитүү жөнүндө |
| 1. Убактылуу сырткы башкаруучуну дайындоонун тартиби тиркемеге ылайык бекитилсин | 1. Убактылуу сырткы башкаруучуну дайындоонун **жана анын ишинин** тартиби тиркемеге ылайык бекитилсин. |
| Убактылуу сырткы башкаруучуну дайындоонун тартиби | Убактылуу сырткы башкаруучуну дайындоонун жана анын ишинин тартиби |
| 1.Ушул Тартип жер казынасын пайдалануу чөйрөсүндө иш жүргүзгөн акционердик коомдордо (мындан ары - коом) убактылуу сырткы башкарууну киргизүү мезгилине убактылуу сырткы башкаруучуну (мындан ары - сырткы башкаруучу) дайындоо жол-жобосун аныктайт. | 1. Ушул Тартип жер казынасын пайдалануу чөйрөсүндө иш жүргүзгөн акционердик коомдордо (мындан ары - коом) убактылуу сырткы башкарууну киргизүү мезгилине убактылуу сырткы башкаруучуну (мындан ары - сырткы башкаруучу) дайындоонун **жана анын ишинин тартибинин** жол-жобосун аныктайт. |
| **2. Убактылуу сырткы башкаруучунун милдети болуп иштин таасир этүү зонасында иштеген же жашаган адамдардын өмүрүнө же ден соолугуна түздөн-түз коркунуч келтирген, Кыргыз Республикасынын мыйзамдарында белгиленген жер казынасын коргоонун, экологиялык жана өнөр жайлык коопсуздуктун талаптарын бузууларды четтетүү үчүн коомдун ыйгарым укуктуу органы тарабынан зарыл болгон чаралар көрүлбөгөн шартта юридикалык жактын үзгүлтүксүз өндүрүштүк, экономикалык жана башка ишин камсыз кылуу саналат.** | **2. Убактылуу сырткы башкаруучунун милдети Кыргыз Республикасынын мыйзамдарында белгиленген тартипте киргизилген убактылуу сырткы башкаруу мезгил аралыгында юридикалык жактын өндүрүштүк, экономикалык жана башка иштерин үзгүлтүксүз камсыз кылуу болуп саналат.** |
| 4. Коомдо убактылуу сырткы башкаруу жол-жобосу деп **~~ушул Тартиптин 2-пунктунда каралган максаттар үчүн атайын дайындалган~~** сырткы башкаруучунун ушул Тартип менен регламенттелүүчү иши түшүнүлөт. | 4. Коомдо убактылуу сырткы башкаруу жол-жобосу деп сырткы башкаруучунун ушул Тартип менен регламенттелүүчү иши түшүнүлөт. |
| 5. Сырткы башкаруучу төмөнкү критерийлерге ылайык келиши керек:  1) жеке жактар үчүн:  - Кыргыз Республикасынын жараны;  - экономикалык, юридикалык же техникалык чөйрө жаатында жогорку билиминин болушу;  - жетекчилик кызматта 5 жылдан кем эмес иш тажрыйбасынын болушу;  - жер казынасын пайдалануу чөйрөсүндө долбоорлорду ишке ашыруу тажрыйбасынын болушу;  2) юридикалык жак үчүн:  - Кыргыз Республикасынын мыйзамдарына ылайык юридикалык катталган;  - консультациялык жана/же консалтингдик кызмат көрсөтүүлөр чөйрөсүндө иш жүргүзүү;  - жер казынасын пайдалануу чөйрөсүндө долбоорлорду ишке ашыруу тажрыйбасынын болушу. | 5. Сырткы башкаруучу төмөнкү критерийлерге ылайык келиши керек:  1) жеке жактар үчүн:  - Кыргыз Республикасынын жараны;  - экономикалык, юридикалык же техникалык чөйрө жаатында жогорку билиминин болушу;  - жетекчилик кызматта 5 жылдан кем эмес иш тажрыйбасынын болушу;  - жер казынасын пайдалануу чөйрөсүндө долбоорлорду ишке ашыруу тажрыйбасынын болушу;  2) юридикалык жак үчүн:  - Кыргыз Республикасынын мыйзамдарына ылайык юридикалык катталган;  - консультациялык жана/же консалтингдик кызмат көрсөтүүлөр чөйрөсүндө иш жүргүзүү;  - жер казынасын пайдалануу чөйрөсүндө долбоорлорду ишке ашыруу жана башкаруу тажрыйбасынын болушу. |
| **7. Сырткы башкаруучу учурдагы жетекчиликти ишке ашырат, юридикалык жактын финансы-экономикалык ишин жүргүзөт, банк мекемесинде атайын алыш-бериш эсебин ачат, ошондой эле төмөндөгү иш-аракеттер менен чектелбестен, аларды жүзөгө ашырууга укуктуу:**  **1) коомдун башкаруусунун аткаруучу жана контролдоочу органын түзүү жана кайра чакыртып алуу;**  **2) коомдун жылдык отчетторун жана бухгалтердик баланстарын бекитүү, анын кирешелерин жана чыгымдарын бөлүштүрүү;**  **3) эмгектик, бардык жарандык-укуктук, анын ичинде тышкы экономикалык бүтүмдөрдү түзүү;**  **4) банк мекемелеринде алыш-бериш жана башка эсептерди ачуу жана жабуу;**  **5) төлөмдөрдү жүргүзүү жана акча каражаттарын, алардын эквиваленттерин берүү;**  **6) юридикалык жактын атынан ишеним катсыз иштөө;**  **7) жумушчуларга жана үчүнчү жактарга ишеним каттарды берүү;**  **8) мамлекеттик органдарда, сот жана башка органдарда юридикалык жактын атынан чыгуу.** | **7. Сырткы башкаруучу Кыргыз Республикасынын акционердик коомдордун ишин жөнгө салуу чөйрөсүндөгү мыйзамдар, башка ченемдик актылардын, убактылуу сырткы башкаруу жол-жобосунда турган коомдун уставы менен бекитилген коомдун аткаруу органынын компетенциясынын чегинде учурдагы жетекчиликти ишке ашырат жана юридикалык жактын финансылык-экономикалык ишин жүргүзөт, жана төмөнкүдөй иш-аракеттерди ишке ашырууга укуктуу:**  **1) эмгектик, жарандык-укуктук, анын ичинде тышкы экономикалык бүтүмдөрдү түзүү;**  **2) убактылуу тышкы башкаруу мезгилинде операцияларды жүргүзүү үчүн банк мекемелеринде атайын эсептешүү эсептерин ачуу жана жабуу;**  **3) төлөмдөрдү өткөрүү жана акча каражаттарын жана алардын эквиваленттерин берүү;**  **4) юридикалык жактын атынан ишеним катсыз иш-аракеттерди жүзөгө ашыруу;**  **5) кызматкерлерге жана үчүнчү жактарга ишеним кат берүү;**  **6) юридикалык жактын мамлекеттик, сот жана башка органдарда өкүлчүлүгү.**  **7) коомдун аткаруу органынын Уставга, мыйзамдарга, акционердик коомдордун ишин жөнгө салуу чөйрөсүндөгү Кыргыз Республикасынын башка ченемдик укуктук актыларына каршы келбеген башка ыйгарым укуктарын ишке ашыруу.»;** |
| 8. Жогоруда аталган милдеттерди аткаруу үчүн сырткы башкаруучу төмөнкү укуктарга жана милдеттерге ээ:  1) коомдун иши жөнүндө бардык маалыматтарды тоскоолдуксуз алууга **~~жана аларга түздөн-түз ээ болууга~~**;  2) бардык бухгалтердик китептерди, отчетторду же коомдун ишине тиешелүү болгон башка документтерди талап кылууга жана өзүнүн тескөөсүнө алууга;  3) мамлекеттик мүлктү башкаруу чөйрөсүндөгү ыйгарым укуктуу органга коомдун иши жөнүндө ай сайын отчет берүүгө;  4) сырткы башкаруучуга жүктөлгөн милдеттерди ак ниеттүү аткарууга;  5) коомдун гана кызыкчылыгында иштөөгө, кызыкчылыктардын кагылышуусуна жол бербөөгө;  6) коомдун активдерин натыйжалуу тескөөгө | 8. Жогоруда аталган милдеттерди аткаруу үчүн сырткы башкаруучу төмөнкү укуктарга жана милдеттерге ээ:  1) коомдун иши жөнүндө бардык маалыматтарды тоскоолдуксуз алууга;  2) бардык бухгалтердик китептерди, отчетторду же коомдун ишине тиешелүү болгон башка документтерди талап кылууга жана өзүнүн тескөөсүнө алууга;  3) мамлекеттик мүлктү башкаруу чөйрөсүндөгү ыйгарым укуктуу органга коомдун иши жөнүндө ай сайын отчет берүүгө;  4) сырткы башкаруучуга жүктөлгөн милдеттерди ак ниеттүү аткарууга;  5) коомдун гана кызыкчылыгында иштөөгө, кызыкчылыктардын кагылышуусуна жол бербөөгө;  6) **коомдун уставдагы максаттарына жетүү үчүн** коомдун активдерин натыйжалуу тескөөгө. |
| **9. Коомдун катышуучулары (уюштуруучулары), акционерлери, жетекчилери, кызматкерлери сырткы башкаруучуга анын функциялык милдеттерин аткарууга ар тараптуу көмөк көрсөтүшү керек.** | **9. Коомдун катышуучулары (уюштуруучулары), акционерлери, жетекчилери, кызматкерлери сырткы башкаруучуга анын функциялык милдеттерин аткарууга ар тараптуу көмөк көрсөтүшү керек.**  **Кыргыз Республикасынын мамлекеттик органдары, мекемелери жана уюмдары убактылуу сырткы башкаруу мезгилинде уставдык ишине тиешелүү болгон коомдун убактылуу сырткы башкаруусундагы кайрылууларын ыкчам жана өз убагында кароону камсыз кылууга, ошондой эле коомдордун үзгүлтүксүз ишин камсыз кылууга багытталган жардамдарды көрсөтүүгө тийиш.** |
| **10. Сырткы башкаруучу коомдун каражаттарынын эсебинен сый акы алууга укуктуу. Сый акынын өлчөмү коомдун ички локалдуу актылары менен белгиленет.** | **10.** **Убактылуу сырткы башкаруу мөөнөтүнүн ичинде сырткы башкаруучу коомдун каражаттарынын эсебинен сый акы алат. Сый акы төлөп берүү ыйгарым укуктарын убактылуу токтоткон коомдун аткаруучу органын жетектеген адамдын сый акысынын өлчөмүндө аныкталат.** |
| 11. Сырткы башкаруучу юридикалык жактын бардык чыгуучу документтеринде (каттарда, эсеп-фактураларда, келишимдик, финансылык документтерде ж.б.) коомдо сырткы башкаруу жол-жобосу киргизилгендиги жөнүндө маалыматтын камтылгандыгына көз салууга милдеттүү. | 11. Сырткы башкаруучу юридикалык жактын бардык чыгуучу документтеринде (каттарда, эсеп-фактураларда, келишимдик, финансылык документтерде ж.б.) коомдо **убактылуу** сырткы башкаруу жол-жобосу киргизилгендиги жөнүндө маалыматтын камтылгандыгына көз салууга милдеттүү. |
|  | **11-1. Сырткы башкаруучунун иши, анын иштөө шарттары, анын ичинде сый акынын өлчөмү жөнүндө маалымат купуя болуп саналат жана үчүнчү жактарга ачыкка чыгарылбайт.** |
| **12. Сырткы башкаруучу төмөнкүдөй учурларда өз милдеттерин аткаруудан бошотулушу мүмкүн:**  **1) сырткы башкаруучуга карата кылмыш иши боюнча соттун өкүмү мыйзамдуу күчүнө киргенде;**  **2) сырткы башкаруучу тарабынан милдеттерин аткаруудан бошотуу жөнүндө арыз берилгенде;**  **3) сырткы башкаруучунун милдеттерин аткарууга (дайындалышына) тоскоолдук кылуучу жагдайлар аныкталганда же пайда болгондо;**  **4) сырткы башкаруучу ишке ашыруу үчүн дайындалган жол-жоболор белгиленген тартипте токтогондо (аяктаганда);**  **5) убактылуу башкаруучунун ишин талдоонун жыйынтыктары боюнча мамлекеттик мүлктү башкаруу чөйрөсүндөгү ыйгарым укуктуу органдын сунуштамасы боюнча.** | **12. Сырткы башкаруучу төмөнкүдөй учурларда өз милдеттерин аткаруудан бошотулушу мүмкүн:**  **1) сырткы башкаруучуга карата кылмыш иши боюнча соттун өкүмү мыйзамдуу күчүнө киргенде;**  **2) Кыргыз Республикасынын Министрлер Кабинетинин Төрагасынын анын милдеттерин аткаруудан бошотуу жөнүндө өтүнүчүн канааттандырганда;**  **3) сырткы башкаруучунун милдеттерин аткарууга тоскоолдук кылуучу жагдайлар аныкталганда же пайда болгондо;**  **4) сырткы башкаруучу ишке ашыруу үчүн дайындалган жол-жоболор белгиленген тартипте токтогондо (аяктаганда);**  **5) убактылуу башкаруучунун ишин талдоонун жыйынтыктары боюнча мамлекеттик мүлктү башкаруу чөйрөсүндөгү ыйгарым укуктуу органдын сунуштамасы боюнча.** |
| 13. Убактылуу сырткы башкаруучу коомду башкаруу боюнча милдеттерди талаптагыдай жана/же талаптагыдай эмес аткаргандыгы үчүн Кыргыз Республикасынын мыйзамдарына ылайык жоопкерчилик тартат. | 13. Убактылуу сырткы башкаруучу коомду башкаруу боюнча милдеттерди талаптагыдай жана/же талаптагыдай эмес аткаргандыгы үчүн Кыргыз Республикасынын мыйзамдарына жана ушул Тартипке ылайык жоопкерчилик тартат. |
| 14. Сырткы башкаруу жол-жобосу аяктагандан кийин сырткы башкаруучу Кыргыз Республикасынын Министрлер Кабинетине өз ишинин жыйынтыктары жөнүндө корутунду отчетту берет. | 14. **Убактылуу** сырткы башкаруу жол-жобосу аяктагандан кийин сырткы башкаруучу Кыргыз Республикасынын Министрлер Кабинетине өз ишинин жыйынтыктары жөнүндө корутунду отчетту берет. |

**Кыргыз Республикасынын**

**Министрлер Кабинетинин**

**Төрагасынын орун басары -**

**экономика жана финансы министри \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ А.У. Жапаров**

**«\_\_\_\_\_» \_\_\_\_\_\_\_\_\_\_\_\_\_\_ 2021-ж.**